2.pielikums

Ministru kabineta noteikumu projekta

„Izglītības kvalitātes valsts dienesta maksas pakalpojumu cenrādis”

sākotnējās ietekmes novērtējuma ziņojumam (anotācijai)

**Akreditācijas izmaksu aprēķins**

**1. Akreditācijas eksperta darba apmaksas stundas likme**

Eksperta darba stundas likme tiek pielīdzināta pedagoga zemākās mēneša darba algas likmes stundas likmei, kas ir 5,67 *euro* stundā.

Saskaņā ar Ministru kabineta 2016.gada 5.jūlija noteikumiem Nr.445 ,,Pedagogu darba samaksas noteikumi”:

1) Pedagoga zemākā mēneša darba algas likme ir **680 *euro*** (1.Pielikums, 4.tabula).

2) Pedagoga darba slodze, kas atbilst vienai mēneša darba algas likmei - vispārējās pamatizglītības, vispārējās vidējās izglītības pedagogiem, profesionālās ievirzes izglītības iestāžu pedagogiem un interešu izglītības pedagogiem ir **30 darba stundas nedēļā** (32.1.punkts)

*Pedagogu stundas algas likme*

Darba stundas nedēļā x kalendāro nedēļu skaits mēnesī = darba stundas mēnesī

30 x 4 =120 darba stundas mēnesī

Pedagoga zemākā mēneša darba algas likme (*euro*) / darba stundu skaits mēnesī = pedagoga stundas algas likme (*euro* stundā).

680/120 = 5,67 *euro* stundā

*Darba devēja valsts sociālās apdrošināšanas obligāto iemaksu likme* (VSAOI) - 23,59%.

5,67 x 23,59% = 1,34 *euro*

***Eksperta stundas atalgojums*** (atalgojuma stundas likme kopā ar darba devēja valsts sociālās apdrošināšanas obligāto iemaksu likmi)

**5,67 + 1,34 = 7,01 *euro* stundā**

*Informācijai:*

Esošais ekspertastundas atalgojums (kopā ar darba devēja valsts sociālās apdrošināšanas obligāto iemaksu likmi) ir 2,746 *euro* stundā, respektīvi, eksperta stundas likme ir 2*,*22 *euro* stundā.

Labklājības ministrijas aprēķinātās normālā darba laika minimālās stundas tarifa likmes 2017.gadā ir no 2,0652 līdz 2,3750 *euro* stundā. Minimālā darba algas stundas likme parasti tiek piemērota nekvalificētu vai mazkvalificētu darbu apmaksai.

**2. Akreditācijas ekspertu komisijas vadītāja stundas atalgojuma likme**

Eksperta komisijas vadītāja stundas likmei tiek piemērots koeficents 1,2 (+20%).

7,01 x1,2 = 8,40 *euro* stundā

Komisijas vadītājs organizē ekspertu komisijas darbu un akreditācijas procesa norisi izglītības iestādē, eksaminācijas centrā vai citās Izglītības likumā noteiktā institūcijā, vai izglītības iestādes vadītāja profesionālās darbības novērtēšanas procesa norisi izglītības iestādē, konsultē ekspertus un pārrauga viņu darbu, kā arī apkopo ekspertu ziņojumus un sagatavo kopējo ekspertu komisijas ziņojumu vai izglītības iestādes vadītāja profesionālās darbības novērtēšanas ziņojumu.

**3. Akreditācijas ekspertu stundas likme izglītības iestādes vai citas Izglītības likumā noteiktās institūcijas akreditācijai vai izglītības iestādes vadītāja vērtēšanai, ja tā notiek vienlaikus ar izglītības programmu akreditāciju**

50%noeksperta stundas atalgojuma (kopā ar darba devēja valsts sociālās apdrošināšanas obligāto iemaksu likmi).

**3.1.** Par izglītības iestādes vai citas Izglītības likumā noteiktās institūcijas akreditāciju

0,5 X 7,01 *euro* stundā = 3,50 *euro* stundā

Kopējā eksperta stundas likme, ja vienlaikus tiek akreditēta gan izglītības iestāde vai cita Izglītības likumā noteiktā institūcija, gan izglītības programma

7,01+3,50= 10,51 *euro* stundā

**3.2.** Par izglītības iestādes vadītāja vērtēšanu

0,5 X 7,01 *euro* stundā = 3,50 *euro* stundā

Kopējā eksperta stundas likme, ja vienlaikus tiek akreditēta izglītības programma un vērtēts izglītības iestādes vadītājs

7,01+3,50= 10,51 *euro* stundā

**3.3.** Ja vienlaikus ar izglītības programmas akreditāciju notiek gan izglītības iestādes akreditācija, gan izglītības iestādes vadītāja vērtēšana

Kopējā eksperta stundas likme, ja vienlaikus tiek akreditēta izglītības programma un vērtēts izglītības iestādes vadītājs

**7**,01+3,50+3,50= 14,01 *euro* stundā

**4. Akreditācijas eksperta darba stundu skaits**

Ekspertu komisijas vadītājam un ekspertam akreditācijas veikšanai katram tiek paredzētas 24 stundas (darba dienā 8 stundas x 3 darba dienas).

**5. Akreditācijas ekspertu komisijas locekļu skaits**

Ekspertu komisija ietver komisijas vadītāju un komisijas locekļus.

*Vispārējā izglītība*

Komisijas locekļu skaits ir vienāds ar akreditācijai pieteikto izglītības programmu skaitu - katrai izglītības programmai viens eksperts.

*Profesionālā izglītībā*

Komisijas locekļu skaits ir par vienu lielāks par akreditācijai pieteikto izglītības programmu skaitu - katrai izglītības programmai viens eksperts un ekspertu komisijas vadītājs.

**6. Izglītības iestāžu akreditācijas maksas gradācija pēc izglītojamo skaita**

Ekspertu komisiju darba kvantitatīvais apjoms ir tieši atkarīgs no izglītojamo skaita izglītības iestādē vai citā Izglītības likumā noteiktā institūcijā. Lielā izglītības iestādē vai citā Izglītības likumā noteiktā institūcijā ir vairāk paralēlo klašu, kursu vai izglītojamo grupu, līdz ar to komisijai ir jāizvērtē daudz lielāks dokumentu apjoms (piemēram, pedagogu izglītības dokumentu atbilstība normatīvo aktu prasībām).

**6.1.** Izglītības iestādēm un citām Izglītības likumā noteiktām institūcijām tiek noteikta gradācija, kas ir analoga Ministru kabineta noteikumi Nr. 445 ,,Pedagogu darba samaksas noteikumi” noteiktajiem izglītības iestāžu vadītāju atalgojumiem (1.pielikuma 3.tabula):

|  |
| --- |
| Izglītojamo skaits izglītības iestādē |
| <100 |
| 101-150 |
| 151-300 |
| 301-500 |
| 501-800 |
| 801-1000 |
| 1001-1500 |
| 1501-2000 |
| 2000< |

**6.2.**Akreditācijas maksa izglītības iestādei vai citai Izglītības likumā noteiktajai institūcijai <100 tiek noteikta kā bāzes līmenis. Katrā nākamajā pakāpē akreditācijas maksa tiek palielināta par 5%, kas atbilst Ministru kabineta noteikumi Nr. 445 ,,Pedagogu darba samaksas noteikumi” noteiktajiem izglītības iestāžu vadītāju atalgojumiem (1.pielikuma 3.tabula) izglītības iestādes vadītāju algu pieauguma vidējam procentam pa līmeņiem atkarībā no izglītojamo skaita izglītības iestādē vai citā Izglītības likumā noteiktā institūcijā.

|  |  |  |
| --- | --- | --- |
| Izglītojamo skaits izglītības iestādē | Koeficents | Piezīme |
| <100 | 1 | bāze |
| 101-150 | 1,05 | bāze+5% |
| 151-300 | 1,1 | bāze+10% |
| 301-500 | 1,15 | bāze+15% |
| 501-800 | 1,2 | bāze+20% |
| 801-1000 | 1,25 | bāze+25% |
| 1001-1500 | 1,3 | bāze+30% |
| 1501-2000 | 1,35 | bāze+35% |
| 2000< | 1,4 | bāze+40% |

**7. Akreditācijas ekspertu atalgojums par darbu akreditācijas vai izglītības iestādes vadītāja novērtēšanas komisijā.**

**7.1.** Vispārējā izglītība un profesionālā izglītība

**7.1.1.** izglītības programmas akreditācija,

**7.1.2.** eksaminācijas centra (kvalifikācijas) akreditācija,

**7.1.3.** izglītības iestādes vadītāja vērtēšana, ja tā notiek atsevišķi;

|  |  |  |  |
| --- | --- | --- | --- |
| Izglītojamo skaits izglītības iestādē | Koeficents | Komisijas vadītāja atalgojums (*euro*) | Komisijas locekļa atalgojums (*euro*) |
| <100 | 1 | 201,89 | 168,24 |
| 101-150 | 1,05 | 211,98 | 176,65 |
| 151-300 | 1,1 | 222,08 | 175,06 |
| 301-500 | 1,15 | 232,17 | 173,48 |
| 501-800 | 1,2 | 242,27 | 201,89 |
| 801-1000 | 1,25 | 252,36 | 210,30 |
| 1001-1500 | 1,3 | 262,45 | 218,71 |
| 1501-2000 | 1,35 | 272,55 | 227,12 |
| 2000< | 1,4 | 282,64 | 235,54 |

**7.2.** Izglītības iestādes vai citas Izglītības likumā noteiktās institūcijas un izglītības programmas akreditācija,

**7.2.1.** Izglītības iestādes un izglītības programmas akreditācija,

**7.2.2.** izglītības iestādes vai citas Izglītības likumā noteiktās institūcijas akreditācija profesionālās ievirzes vai profesionālās pilnveides izglītības programmas īstenošanā

|  |  |  |  |
| --- | --- | --- | --- |
| Izglītojamo skaits izglītības iestādē vai institūcijā | Koeficents | Komisijas vadītāja atalgojums (*euro*) | Komisijas locekļa atalgojums (*euro*) |
| <100 | 1 | 302,69 | 252,24 |
| 101-150 | 1,05 | 317,82 | 264,85 |
| 151-300 | 1,1 | 332,96 | 277,46 |
| 301-500 | 1,15 | 348,09 | 291,08 |
| 501-800 | 1,2 | 363,23 | 302,69 |
| 801-1000 | 1,25 | 378,36 | 315,30 |
| 1001-1500 | 1,3 | 393,49 | 327,91 |
| 1501-2000 | 1,35 | 408,63 | 340,52 |
| 2000< | 1,4 | 423,76 | 353,14 |

**7.3.** Izglītības iestādes, izglītības programmas akreditācija un izglītības iestādes vadītāja vērtēšana.

**7.3.1.** Izglītības iestādes, izglītības programmas akreditācija un izglītības iestādes vadītāja vērtēšana,

**7.3.2.** izglītības iestādes akreditācija profesionālās ievirzes vai profesionālās pilnveides izglītības programmas īstenošanā un izglītības iestādes vadītāja vērtēšana.

|  |  |  |  |
| --- | --- | --- | --- |
| Izglītojamo skaits izglītības iestādē | Koeficents | Komisijas vadītāja atalgojums (*euro*) | Komisijas locekļa atalgojums (*euro*) |
| <100 | 1 | 403,49 | 336,24 |
| 101-150 | 1,05 | 423,66 | 353,05 |
| 151-300 | 1,1 | 443,84 | 369,86 |
| 301-500 | 1,15 | 464,01 | 386,68 |
| 501-800 | 1,2 | 484,19 | 403,49 |
| 801-1000 | 1,25 | 504,36 | 420,30 |
| 1001-1500 | 1,3 | 524,53 | 437,11 |
| 1501-2000 | 1,35 | 544,71 | 453,92 |
| 2000< | 1,4 | 564,88 | 470,74 |